
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
ТЕРРИТОРИЙӖНЧЕ ТОНУСА ХӐПАРТАКАН 
(ҪАВ ШУТРА ВӐЙ ХУШАКАН) АЛКОГОЛЬСӖР 
ӖҪМЕСЕНЕ СУТАССИПЕ ҪЫХӐННӐ УЙРӐМ 
ЫЙТУСЕНЕ ЙӖРКЕЛЕСЕ ТӐРАССИ ҪИНЧЕН

Чӑваш Республикин Патшалӑх Канашӗ
2025 ҫулхи ака уйӑхӗн 24-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккун Федерацин "Ҫул ҫитмен ҫамрӑксене тонуса хӑпартакан (ҫав шутра вӑй хушакан) алкогольсӗр ӗҫмесене сутма чарасси ҫинчен тата Федерацин "Раҫҫей Федерацийӗн субъекчӗсенче халӑх влаҫне йӗркелемелли пӗтӗмӗшле принципсем ҫинчен" саккунӗн 44 статйине улшӑну кӗртесси ҫинчен" 2024 ҫулхи ҫурла уйӑхӗн 8-мӗшӗнчи 304-ФЗ №-лӗ саккунӗпе (малалла – Федераци саккунӗ) килӗшӳллӗн Чӑваш Республикин территорийӗнче тонуса хӑпартакан (ҫав шутра вӑй хушакан) алкогольсӗр ӗҫмесене сутассипе ҫыхӑннӑ уйрӑм ыйтусене йӗркелесе тӑрать.

2 статья. Ҫак Саккунра усӑ куракан ӑнлавсем
Ҫак Саккунра Федераци саккунӗпе пӑхса хӑварнӑ ӑнлавсемпе, ҫавӑн пекех ҫак ӑнлавсемпе усӑ кураҫҫӗ:
ҫурт ҫумӗнчи территори – нумай хваттерлӗ ҫурт вырнаҫнӑ тата нумай хваттерлӗ ҫуртри пӳлӗмсен хуҫисен пӗрлехи пурлӑхӗ шутланакан, чиккисене Куҫман пурлӑхӑн пӗрлехи патшалӑх реестрӗн даннӑйӗсене тӗпе хурса палӑртнӑ ҫӗр лаптӑкӗ, унта ҫурт подъезчӗсен алӑкӗсем патне ҫуран пымалли ҫулсем, ача-пӑча вӑйӑ площадкисем, спорт площадкисем, канмалли, кӗпе-йӗм типӗтмелли, автомашинӑсем тӑратмалли вырӑнсем, лартнӑ йывӑҫ-курӑк тата пурте усӑ куракан ытти объектсем вырнаҫнӑ (енчен те нумай хваттерлӗ ҫурт (нумай хваттерлӗ ҫуртсем) вырнаҫнӑ ҫӗр лаптӑкне кирлӗ пек йӗркелесе ҫитермен пулсан ҫурт ҫумӗнчи территори тенине пӗр е темиҫе нумай хваттерлӗ ҫурт ҫумӗнчи территори пек ӑнланмалла, вӑл нумай хваттерлӗ ҫуртри (нумай хваттерлӗ ҫуртсенчи) пӳлӗмсен хуҫисене асӑннӑ ҫуртсене, ҫавӑн пекех ҫавнашкал нумай хваттерлӗ ҫуртри (нумай хваттерлӗ ҫуртсенчи) пӳлӗмсен хуҫисен пӗрлехи пурлӑхӗн шутне кӗрекен объектсене ӗҫлеттерме кирлӗ;
суту-илӳ автомачӗ (вендинг автомачӗ) – стационарлӑ мар суту-илӳ объекчӗ, вӑл суту-илӳ ӗҫне автомат майӗпе пурнӑҫлакан, таваршӑн тӳлев илекен тата чӗркесе чикнӗ штуклӑ таварсене сутуҫӑсӑрах паракан техника хатӗрӗ шутланать.

3 статья.	Чӑваш Республикин тонуса хӑпартакан (ҫав шутра вӑй хушакан) алкогольсӗр ӗҫмесене сутассине йӗркелесе тӑрасси ҫинчен калакан саккунӗсем
Чӑваш Республикин тонуса хӑпартакан (ҫав шутра вӑй хушакан) алкогольсӗр ӗҫмесене сутассине йӗркелесе тӑрасси ҫинчен калакан саккунӗсем Федераци саккунӗ, федерацин ытти саккунӗсем тата Раҫҫей Федерацийӗн ытти нормативлӑ право акчӗсем ҫинче никӗсленеҫҫӗ тата ҫак Саккунран, Чӑваш Республикин ытти саккунӗсенчен тата Чӑваш Республикин ытти нормативлӑ право акчӗсенчен тӑраҫҫӗ.

4 статья.	Чӑваш Республикин Патшалӑх Канашӗн тонуса хӑпартакан (ҫав шутра вӑй хушакан) алкогольсӗр ӗҫмесене сутассине йӗркелесе тӑрас енӗпе пурнӑҫламалли полномочийӗсем
Чӑваш Республикин Патшалӑх Канашӗн тонуса хӑпартакан (ҫав шутра вӑй хушакан) алкогольсӗр ӗҫмесене сутассине йӗркелесе тӑрас енӗпе пурнӑҫламалли полномочийӗсен шутне ҫаксем кӗреҫҫӗ:
тонуса хӑпартакан (ҫав шутра вӑй хушакан) алкогольсӗр ӗҫмесене су-тассине йӗркелесе тӑрас ӗҫре Чӑваш Республикин саккунӗсене йышӑнасси;
Раҫҫей Федерацийӗн саккунӗсемпе тата Чӑваш Республикин саккунӗ-семпе килӗшӳллӗн унӑн компетенцине кӗрекен ытти полномочисене пурнӑҫласси.

5 статья.	Чӑваш Республикин Министрсен Кабинечӗн тонуса хӑпартакан (ҫав шутра вӑй хушакан) алкогольсӗр ӗҫмесене сутассине йӗркелесе тӑрас енӗпе пурнӑҫламалли полномочийӗсем
Чӑваш Республикин Министрсен Кабинечӗн тонуса хӑпартакан (ҫав шутра вӑй хушакан) алкогольсӗр ӗҫмесене сутассине йӗркелесе тӑрас енӗпе пурнӑҫламалли полномочийӗсен шутне ҫаксем кӗреҫҫӗ:
тонуса хӑпартакан (ҫав шутра вӑй хушакан) алкогольсӗр ӗҫмесене сутассине йӗркелесе тӑрас енӗпе полномочиллӗ Чӑваш Республикин ӗҫ тӑвакан органне (малалла ҫавӑн пекех – полномочиллӗ орган) палӑртасси;
тонуса хӑпартакан (ҫав шутра вӑй хушакан) алкогольсӗр ӗҫмесене су-тас енӗпе регионти патшалӑх тӗрӗслевӗ (асӑрхавӗ) ҫинчен калакан положение ҫирӗплетесси;
Раҫҫей Федерацийӗн саккунӗсемпе тата Чӑваш Республикин саккунӗ-семпе килӗшӳллӗн унӑн компетенцине кӗртнӗ ытти полномочисем.

6 статья.	Тонуса хӑпартакан (ҫав шутра вӑй хушакан) алкогольсӗр ӗҫмесене сутассине йӗркелесе тӑрас енӗпе полномочиллӗ Чӑваш Республикин ӗҫ тӑвакан органӗн полномочийӗсем
Полномочиллӗ органӑн полномочийӗсен шутне ҫаксем кӗреҫҫӗ:
организацисем, уйрӑм предпринимательсем, юридически сӑпат йӗркелемесӗр ӗҫлекен хресчен (фермер) хуҫалӑхӗсем, Раҫҫей Федерацийӗн гражданӗсем, ют ҫӗршыв гражданӗсем тата гражданлӑхсӑр ҫынсем Федераци саккунӗпе тата ҫак Саккунпа палӑртнӑ чарусемпе пӳлӳсене пӑхӑннине регионти патшалӑх тӗрӗслевне (асӑрхавне) тӑвасси;
Раҫҫей Федерацийӗн саккунӗсемпе тата Чӑваш Республикин саккунӗ-семпе килӗшӳллӗн унӑн компетенцине кӗртнӗ ытти полномочисем.

7 статья.	Тонуса хӑпартакан (ҫав шутра вӑй хушакан) алкогольсӗр ӗҫмесене сутас енӗпе палӑртакан чарусем тата пӳлӳсем
1. Тонуса хӑпартакан (ҫав шутра вӑй хушакан) алкогольсӗр ӗҫмесене вӗренӳ ӗҫ-хӗлне, медицина ӗҫ-хӗлне, культура тата физкультурӑпа спорт ӗҫ-хӗлне тӳрремӗнех пурнӑҫлама усӑ куракан ҫуртсенче, хуралтӑсенче, сооруженисенче, пӳлӗмсенче сутма юрамасть.
2. Тонуса хӑпартакан (ҫав шутра вӑй хушакан) алкогольсӗр ӗҫмесене сутма юрамасть:
а) суту-илӳ автомачӗсем (вендинг автомачӗсем) урлӑ;
ӑ) ваккӑн сутӑ тӑвакан суту-илӳ предприятийӗсенче тата обществӑлла апатлану объекчӗсенче: 
вырӑнти вӑхӑтпа 22 сехетрен пуҫласа 9 сехетчен; 
тавар илекенсем (потребительсем) вӗсене кӗрсе ҫӳремелли вырӑн нумай хваттерлӗ ҫурт подъезчӗ (подъезчӗсем) енче, эвакуаци вырӑнӗсем шутланакан подъездсемсӗр пуҫне, тата (е) ҫурт ҫумӗнчи территори енче вырнаҫнӑ пулсан.
3. Чӑваш Республикин Министрсен Кабинечӗ тонуса хӑпартакан (ҫав шутра вӑй хушакан) алкогольсӗр ӗҫмесемпе Чӑваш Республикин территорийӗнче суту-илӳ тӑвассине чарма пултарать:
Федерацин "Пухусем, митингсем, демонстрацисем, маршсем тата пикетсем ҫинчен" 2004 ҫулхи ҫӗртме уйӑхӗн 19-мӗшӗнчи 54-ФЗ №-лӗ саккунӗпе килӗшӳллӗн йӗркелекен уҫӑ мероприятисем ирттернӗ вӑхӑтра ҫынсем йышлӑн пухӑнакан вырӑнсенче тата асӑннӑ мероприятисене ирттерме Чӑваш Республикин саккунӗсемпе килӗшӳллӗн калаҫса татӑлнӑ чухне чиккисене Чӑваш Республикин ӗҫ тӑвакан органӗсем палӑртакан ҫавӑн пек вырӑнсен ҫывӑхӗнчи ҫум территорисенче; 
Федерацин "Раҫҫей Федерацийӗнче физкультурӑпа спорт ҫинчен" 2007 ҫулхи раштав уйӑхӗн 4-мӗшӗнчи 329-ФЗ №-лӗ саккунӗпе килӗшӳллӗн йӗркелекен физкультурӑпа спорт мероприятийӗсене тата спорт ӑмӑртӑвӗсене ирттернӗ вӑхӑтра.

8 статья.	Тонуса хӑпартакан (ҫав шутра вӑй хушакан) алкогольсӗр ӗҫмесене сутас енӗпе регионти патшалӑх тӗрӗслевӗ (асӑрхавӗ)
1. Тонуса хӑпартакан (ҫав шутра вӑй хушакан) алкогольсӗр ӗҫмесене сутас ӗҫре организацисем, уйрӑм предпринимательсем, юридически сӑпат йӗркелемесӗр ӗҫлекен хресчен (фермер) хуҫалӑхӗсем, Раҫҫей Федерацийӗн гражданӗсем, ют ҫӗршыв гражданӗсем тата гражданлӑхсӑр ҫынсем Федераци саккунӗн 2 тата 3 статйисемпе, ҫавӑн пекех ҫак Саккунпа палӑртнӑ чарусемпе пӳлӳсене пӑхӑнни регионти патшалӑх тӗрӗслевне (асӑрхавне) тумалли ыйту пулса тӑрать.
2. Тонуса хӑпартакан (ҫав шутра вӑй хушакан) алкогольсӗр ӗҫмесене сутас ӗҫре регионти патшалӑхӑн тӗрӗслевне (надзорне) Федерацин "Раҫҫей Федерацийӗнчи патшалӑх тӗрӗслевӗ (асӑрхавӗ) тата муниципаллӑ тӗрӗслев ҫинчен" 2020 ҫулхи утӑ уйӑхӗн 31-мӗшӗнчи 248-ФЗ №-лӗ саккунӗпе, ҫак Саккунпа тата Чӑваш Республикин ытти нормативлӑ право акчӗсемпе йӗркелесе тата пурнӑҫласа пыраҫҫӗ.

9 статья.	Тонуса хӑпартакан (ҫав шутра вӑй хушакан) алкогольсӗр ӗҫмесене сутассине йӗркелесе тӑрас ӗҫ-хӗле укҫа-тенкӗпе тивӗҫтересси
Тонуса хӑпартакан (ҫав шутра вӑй хушакан) алкогольсӗр ӗҫмесене сутассине йӗркелесе тӑрас ӗҫ-хӗле укҫа-тенкӗпе Чӑваш Республикин саккунӗсемпе килӗшӳллӗн тивӗҫтереҫҫӗ.

10 статья. Ҫак Саккун вӑя кӗресси
Ҫак Саккун 2025 ҫулхи авӑн уйӑхӗн 1-мӗшӗнчен пуҫласа вӑя кӗрет тата 2031 ҫулхи ҫурла уйӑхӗн 31-мӗшӗччен (ҫурла уйӑхӗн 31-мӗшне кӗртсе) вӑйра тӑрать.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи ака уйӑхӗн 29-мӗшӗ

